નવી દિલ્હી: ભારતીય ક્રિકેટ કંટ્રોલ બોર્ડ (બીસીસીઆઇ) અને પાકિસ્તાન ક્રિકેટ કંટ્રોલ બોર્ડ (પીસીબી) ર૯ મેના રોજ દુબઇમાં બંને દેશો વચ્ચે થયેલા એમઓયુને લઇને મુલાકાત કરશે. આ એમઓયુ હેઠળ બંને દેશોને ર૦૧પથી ર૦ર૩ વચ્ચે છ દ્વિપક્ષીય સિરીઝ રમવાની હતી, પરંતુ બંને દેશો વચ્ચેના રાજકીય તણાવને લઇને ભારત સરકારે બીસીસીઆઇને સિરીઝ માટે મંજૂરી આપી નથી. બંનેે દેશો વચ્ચે આ સમજૂતી ર૦૧૪માં થઇ હતી, પરંતુ ભારતે ર૦૧પમાં સિરીઝ રમવાની ના પાડી હતી અને હવે એવા અહેવાલો છે કે ભારત ર૦૧૭ માટે અા સિરીઝ રમવા તૈયાર નથી.